
Korzo 40/I - RIJEKA 
tel: 051/331-212 


	[bookmark: __DdeLink__47_273448963]Visočica (1615 m)

	nedjelja, 25.10.2026.

	[bookmark: _GoBack]Polazak: parkiralište Delta u 6 sati
	Povratak: večernji sati

	Prijevoz: osobna vozila
	Cijena: oko 25€, plaća se na izletu (izračun za 4 auta, realnu cijenu ćemo izračunati kada vidimo koliko auta i planinara ide)

	Opis: 
Dragi planinari i ljubitelji prirode,

pozivamo vas na planinarski izlet na Visočicu (KT HPO 13.3.), jedan od najljepših i najrazglednijih vrhova južnog Velebita! S vrha se pruža prekrasan pogled na Liku, Gospić te velebitske grebene i Jadransko more.

 KRATKI OPIS:

Nakon vožnje iz Rijeke prema Lici, stižemo do polazišta u naselju Rizvanuša. Staza nas vodi kroz šumu do završnog dijela šumske ceste, odakle nastavljamo uspon prema novoizgrađenom Gojtanovom domu. Od doma slijedi završni dio uspona po atraktivnom grebenu sve do samog vrha Visočica (1619 m). Nakon uživanja u nevjerojatnom panoramskom pogledu spustit ćemo se do doma gdje ćemo napraviti pauzu za ručak (napomena: dom još ne radi, hrana je iz ruksaka). Nakon toga slijedi silazak i povratak u Rijeku.

TEHNIKALIJE:





Dužina staze: cca 22 km





Visinska razlika: cca 1200 m/v





Trajanje: oko 6 – 7 h hoda + pauze





Težina: Kondicijski zahtjevno, tehnički nezahtjevno





 



Napomena:
Plaća se na izletu.


	Težina staze: srednje teška staza (oko 7 sati hoda)

	Oprema: Standardna planinarska oprema prilagođena vremenskim uvjetima (čvrste gojzerice, slojevita odjeća, zaštita od kiše i vjetra, rezervna odjeća)



- planinarski štapovi (preporučeno)

- čeona svjetiljka i prva pomoć

- dovoljno vode (minimalno 2 do 2,5 litara) 

- hrana iz ruksaka za cijeli dan

	Vodič(i): Davor Miketa (091 643 6091)

	Prijave i informacije: u tajništvu Društva do 20.10.2026.




Prijavom na izlet svaki član Društva potvrđuje da je upoznat sa zahtjevima izleta, da ispunjava zdravstvene, fizičke i tehničke uvjete za sigurno sudjelovanje na izletu, da ima uplaćenu članarinu HPS-a za tekuću godinu, te da pristupa izletu na vlastitu odgovornost. Sudionik je dužan tijekom izleta slušati upute vodiča. U slučaju loših vremenskih prilika ili drugih nepredviđenih okolnosti, vodič ima pravo promijeniti rutu ili otkazati izlet. 

